google/wiki40b huggingface dataset:
Slovenský ochranný zväz autorský

Slovenský ochranný zväz autorský (SOZA) je slovenské občianske združenie, ktoré vykonáva dohľad nad ochranou autorských práv hudobných diel na území Slovenska.

História

Medzinárodneprávne je ochrana autorských práv hudobných diel zabezpečená od Bernskej dohody z roku 1886. V Československu vznikol prvý orgán, zaoberajúci sa touto problematikou, v Prahe v roku 1919 bez slovenskej účasti ako Ochranné sdružení spisovatelů a nakladatelů hudebních děl (OSA) V roku 1922 vznikla tiež slovenská pobočky OSA, jej prvým predsedom sa stal hudobný skladateľ Mikuláš Schneider-Trnavský. V roku 1939 sa OSA pretransformovala na Slovenský autorský sväz hudobných skladateľov, spisovateľov a nakladateľov, družstvo s.r.o. (SAS). Od roku 1968 pôsobí pod názvom SOZA. 
Do roku 1992 fungovala SOZA ako súčasť Ministerstva kultúry, odvtedy funguje ako občianske združenie. V roku 2005 sa SOZA stala členom organizácie GESAC (Groupement Européen des Sociétés d´Auteurs et Compositeurs), európskeho združenia spoločností autorov a skladateľov z krajín Európskej únie, Islandu, Nórska a Švajčiarska.

Funkcie

SOZA predovšetkým zastupuje autorov hudobných diel (skladateľov hudby, textárov, upravovateľov, aranžérov), ako aj vydavateľov týchto diel. Má právo na monitorovanie používania hudobných diel na území Slovenska, udeľuje súhlas na používanie hudby a za využívanie poberá autorské odmeny. V súčasnosti zastupuje záujmy približne 2 000 domácich a 1,5 milióna zahraničných tvorcov hudby.
SOZA tiež vo vlastnom mene vyberá, spravuje a rozdeľuje odmeny pre autorov a vydavateľov hudobných diel prináležiace týmto subjektom podľa autorského zákona a príslušných vykonávacích predpisov. Výška poplatkov, ktoré musia zväzu prevádzky za používanie hudby platiť, závisí od veľkosti prevádzok. V roku 2016 sa pohybovala cena za poplatok pre autorské spoločnosti za 100m² priestoru na úrovni 170€ za rok. SOZA začala v roku 2011 vyberať pokuty, ak webové servery zdieľali videoklipy napríklad z portálu Youtube na svojich stránkach. Na podobnom princípe fungujú spoločnosti OZIS a SLOVGRAM.

Ceny SOZA

SOZA tiež každoročne oceňuje najúspešnejších tvorcov slovenských hudobných diel pri udeľovaní Cien SOZA. Udeľovanie cien za rok 2017 sa uskutočnilo 20.9.2018.
Eduard Petrikovich

Životopis

Príslušník prachárskej rodiny v Banskej Bystrici-Radvani.
Voulx

Poloha

Obec má rozlohu 12,6 km². Najvyšší bod je položený 157 m n. m. a najnižší bod 82 m n. m.

Obyvateľstvo

Počet obyvateľov obce je 1 739 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Požiarna odolnosť

Požiarna odolnosť je schopnosť požiarnej konštrukcie odolávať účinkom požiaru bez straty jej funkcie počas určitého času. Podľa medzinárodného terminologického slovníka pre požiarnu bezpečnosť STN EN ISO 13943 je požiarna odolnosť (angl. fire resistance) schopnosť skúšobnej vzorky odolávať kontrolovanému ohňu, alebo poskytnúť ochranu proti nemu za určený časový interval.
Hodnotenie a klasifikácia požiarnej odolnosti, ako základnej požiarnej charakteristiky stavebných výrobkov a prvkov stavieb, je súčasťou európskeho klasifikačného systému podľa EN 13501-2, EN  13501-3 a EN 13501-4.
Avroult

Poloha

Obec má rozlohu 4,78 km². Najvyšší bod je položený 161 m n. m. a najnižší bod 104 m n. m.

Obyvateľstvo

Počet obyvateľov obce je 539 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sobotín - domov důchodců

Ochrana

Predmetom ochrany je biotop európsky významného druhu podkovára krpatého (Rhinolophus hipposideros) v povalovom priestore nad práčovňou domova dôchodcov v obci.
Katastrofa

Katastrofa (z starogr. καταστροφή katastrofé – prevrat, koniec, pád, záhuba) je všeobecne náhla neočakávaná udalosť s tragickými následkami, veľké nešťastie, pohroma. 
Z hľadiska krízového manažmentu je katastrofa termínom, ktorý je v prípade slovenskej právnej úpravy definovaný ako „mimoriadna udalosť, pri ktorej dôjde k narastaniu ničivých faktorov a ich následnej kumulácii v dôsledku živelnej pohromy a havárie.“ Právne definície v iných štátoch sa môžu líšiť, vo všeobecnosti ale ide o mimoriadnu udalosť väčšieho rozsahu s (obzvlášť) ničivými následkami.
C Sharp

História architektúry

Tvorca princípov a hlavný architekt jazyka C# je Anders Hejlsberg. Jeho predchádzajúce skúsenosti s programovacími jazykmi a dizajnom frameworkov (Visual J++, Borland Delphi, Turbo Pascal) sú ľahko rozpoznateľné v syntaxi jazyka, rovnako ako aj v CLR (Common Language Runtime). Jeho analýza nedostatkov súčasných hlavných programovacích jazykov ako napríklad C++, Java, Delphi a Smalltalk, ktoré prezentoval vo svojich technických príspevkoch a rozhovoroch stáli pri zrode základov CLR a ktoré neskôr ovplyvnili aj dizajn samotného jazyka C#. Niektoré korene a princípy samozrejme pochádzajú aj z iných programovacích jazykov.

Príklad

public class Pole {
      public static void Main () {
           int[] numbers = {5, 6, 1, -2, 0};
           foreach (int i in numbers) {
                System.Console.WriteLine(i);
           }
       }
 }
Programovací jazyk C# je objektovo orientovaný a zdrojový kód sa člení do tried. Názvy tried
by mali korešpondovať s ich funkcionalitou. Tento program je tvorený triedou Pole, ktorá obsahuje funkciu main. Vo funkcii main sa vytvára pole o veľkosti 5
prvkov. Následne sú hodnoty jednotlivých prvkov poľa vypísané na štandardný
výstup.
Výstup programu:
5
6
1
-2
0
Saint Helier

Saint Helier (franc. Saint-Hélier, jers. Saint Hélyi) je mesto a jeden z dvanástich parishov na ostrove Jersey, ktorý je najväčším z Normanských ostrovov v Lamanšskom prielive.
Má približne 33 500 obyvateľov, čo je zhruba 34,2% populácie celého ostrova a je jeho hlavným mestom, hoci vládna budova je umiestnená v Saint Saviour). Mestská časť Parish St. Helier je tvorená najväčším mestom na Jersey, pričom časť tejto mestskej oblasti presahuje do susednej Parish St. Saviour a predmestia zasahujú aj do Parish Saint Lawrence a Saint Clement. Prevažná časť Parish Saint Helier je tvorená poľnohospodárskou krajinou.
Parish má rozlohu 10,6 km², z čoho 2 km² boli získané odvodňovaním.
Vlajku a znak tvoria dve zlaté sekery v modrom poli, ktoré pripomínajú umučenie Helliera rukami Sasov v roku 555.
Koschuta

Obťažnosť výstupu

Ide o orientačne zložitejšiu, ale technicky jednoduchú túru. Prechod najskalnatejšej časti Macesje – Breitwand je zaistený oceľovým lanom. Na vrchol Košutnikov turn vedie z Rakúska nová zaistená cesta. Samotný prechod hrebeňa je veľmi dlhý (okolo 10 hodín), preto je vhodné ho rozdeliť do dvoch dní.
Tvashtar

Tvashtar je označenie aktívneho vulkanického regiónu na jupiterovom mesiaci Io. Vulkán pomenovaný podľa hinduistického boha Tvastara leží blízko severného pólu mesiaca.

Sonda Galileo

Tvashtar študovala v rokoch 1995 - 2002 sonda Galileo. V priebehu tejto doby bol pozorovaný 25 km dlhý, 1 až 2 km široký prúd lávy vytryskujúci z jedného z kráterov, erupcia jazera prehriatej kremičitanovej lávy v najväčšom vulkanickom kráteri a stĺpy vytryskujúceho plynu, ktoré dosahovali výšku 385 km nad povrchom mesiaca a pokrývali oblasti vzdialené až 700 km.

Sonda New Horizons

Erupciu Tvashtaru vyfotografovala 26. februára 2007 sonda New Horizons pri prelete okolo Jupitera na ceste k Plutu. Sonda objavila enormné 290 km vysoké výtrysky z vulkánu, a zatiaľ nevysvetlenú vláknitú štruktúru zreteľne viditelnú v slnečnom svetle.
Premisa

Premisa (z lat. praemissa (t. j. sententia) = vopred vyslovený, predoslaný < praemittere - vopred vysielať, predoslať, oznámiť pred niečím, povedať pred niečím iným) je súd, z ktorého v úsudku vyplýva nový súd (záver).
Podľa druhu úsudku môžu byť premisami najrozličnejšie súdy a ich kombinácie. Ak má byť záver úsudku pravdivý, musia byť pravdivé a logicky správne spojené do úsudkov.
Basketbalová extraliga žien 2013/14

Systém súťaže

Po odohraní základnej časti raz doma a vonku nasledovalo play-off, do ktorého postúpili družstvá na 1. až 8. mieste. Vzájomné zápasy slovenských celkov v Stredoeurópskej lige sa započítvali aj do extraligy. Štvrťfinále sa hralo na 2 víťazné zápasy; semifinálové, finálové a play-off o umiestnenie na 3 víťazné zápasy. Zo súťaže nikto nevypadol.
Kanadské národné hokejové mužstvo hráčov do 18 rokov

Kanadské národné hokejové mužstvo hráčov do 18 rokov je mužstvo, ktoré reprezentuje Kanadu na majstrovstvách sveta hráčov do 18 rokov v ľadovom hokeji.
Vittel

Poloha

Obec má rozlohu 24,13 km². Najvyšší bod je položený 457 m n. m. a najnižší bod 322 m n. m.

Obyvateľstvo

Počet obyvateľov obce je 5 434 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laborec (knieža)

Odraz v kultúre

Meno Laborca našlo široký odraz v pamäti rusínskeho národa. Existujú o ňom legendy a piesne. Užhorodský historik 19. storočia Michail Lučkaj o kniežati Laborcovi povedal slovenskému spisovateľovi Bohuslavovi Nosákovi-Nezabudovovi, ktorý neskôr napísal prvú historickú povesť v rusínskom jazyku Laborec (Лаборець – русинська повість). Knieža Laborec bol témou umeleckých diel aj ďalších spisovateľov:  Anatolij Fjodorovič Kralickyj (Князь Лаборець), Jevgenij Andrejevič Fencik (Покорение Ужгорода), Marijka Podgorjanka (Князь Лаборець), Vasiľ  Stepanovič Grenža-Donskij (Князь Лаборець), Petro Volodymyrovič Uhľarenko (Князь Лаборець) а ďalší...
V Užhorode je po kniežati Laborcovi pomenované jedno z námestí.
Socha kniežaťa Laborca je umiestnená nad obcou Habura (v chotári susednej dediny Čertižné je žriedlo rieky Laborec). Je vysoká vyše päť metrov a stojí na takmer dvojmetrovom podstavci z prírodného kameňa. Autorom bronzovej sochy je akademický sochár Ján Ťapák. V podstavci pod sochou sa nachádza schránka so zeminou zo 106 rusínskych obcí, čo symbolizuje jednotu Rusínov.
V júli 2017 darovala nadácia Drevený kostolík Habura repliku sochy kniežaťa Laborca Múzeu rusínskej kultúry v Prešove.
Daniel Paulini

Životopis

Pochádzal z rodiny považsko-bystrického seniora. Základné vzdelanie získal v Považskej Bystrici (1601-1603), Bytči (1608) a Spišskej Novej Vsi. Študoval vo Wittenbergu (od roku 1614). Učiteľ v Bytči a Banskej Bystrici, rektor školy v Bánovciach (1616), dvorný kazateľ vdovy Thurzovej na Oravskom Podzámku. Vo Wittenbergu autor niekoľkých dišpút o matafyzických teologických otázkach.
Stojaté vlnenie

Stojaté vlnenie je jav, keď sa vlnenie nachádza v superpozícii s iným vlnením tak, že vlnová funkcia má v istých polohách hodnotu konštantnú v čase. 
Stojaté vlnenie zvyčajne nastáva v prípade, že sa vlna odráža a vracia späť k svojmu zdroju, pričom vzdialenosť medzi zdrojom a bodom odrazu je násobkom vlnovej dĺžky. V prípade, že sa vlnenie odráža aj od zdroja, vlnenie zostáva medzi miestami odrazu aj po vypnutí zdroja, až kým sa nerozptýli kvôli nedokonalým odrazom späť. Zariadenie, ktoré toto využíva sa nazýva rezonátor.
Stojaté vlnenie sa bežne pozoruje napríklad na strunách hudobných nástrojov.
V kvantovej fyzike je významným javom stojaté vlnenie na uzavretej dráhe dĺžky, ktorá je násobkom vlnovej dĺžky, napríklad pravdepodobnostnej vlny elektrónu okolo jadra atómu.
ISO 3166-2:SE

Kódy ISO 3166-2 pre Švédsko identifikujú 21 krajov. Prvá časť (SE) je medzinárodný kód pre Švédsko, druhá časť pozostáva z jedného alebo dvoch písmen identifikujúcich kraj.

Zoznam kódov

SE-AB Stockholm (Štokholm)
SE-AC Västerbotten (Umeå)
SE-BD Norrbotten (Luleå)
SE-C  Uppsala (Uppsala)
SE-D  Södermanland (Nyköping)
SE-E  Östergötland (Linköping)
SE-F  Jönköping (Jönköping)
SE-G  Kronoberg (Växjö)
SE-H  Kalmar (Kalmar)
SE-I  Gotland (Visby)
SE-K  Blekinge (Karlskrona)
SE-M  Skåne (Malmö)
SE-N  Halland (Halmstad)
SE-O  Västra Götaland (Göteborg)
SE-S  Värmland (Karlstad)
SE-T  Örebro (Örebro)
SE-U  Västmanland (Västerås)
SE-W  Dalarna (Falun)
SE-X  Gävleborg (Gävle)
SE-Y  Västernorrland (Härnösand)
SE-Z  Jämtland (Östersund)
Aoede (mesiac)

Aoede  alebo Jupiter XLI, je nepravidelný prirodzený satelit Jupitera. Objavila ho v roku 2003 skupina astronómov z Havajskej univerzity, ktorú viedol Scott S. Sheppard a dostal dočasné označenie S/2003 J 7 až do marca 2005, kedy ho pomenovali podľa gréckej postavy Aoidé.
Aoede má v priemere asi ~4 km, jeho priemerná vzdialenosť od Jupitera je 23,044 Mm, ktorú obletí každých 714,657 dní, s inklináciou 160° k ekliptike (162° k Jupiterovmu rovníku) a excentricitou 0,4311. Aoede patrí do rodiny Pasiphae.
Olen

Obyvateľstvo

Olen má približne 11 749 obyvateľov (2010).
Chaudenay-le-Château

Poloha

Obec má rozlohu 5,27 km². Najvyšší bod je položený 521 m n. m. a najnižší bod 355 m n. m.

Obyvateľstvo

Počet obyvateľov obce je 47 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salvádorské národné futsalové družstvo mužov

Vrcholné podujatia

Na majstrovstvá sveta FIFA sa salvádorskému družstvu nepodarilo ani raz kvalifikovať. Pokúsilo sa o to v 4 kontinentálnych majstrovstvách, naposledy v roku 2016.
Prvýkrát sa salvádorské družstvo zúčastnilo majstrovstiev CONCACAF-u v roku 1996, ale po 2 prehrách v základnej skupine skončilo na poslednej 6. priečke turnaja. V roku 2004 muselo o postup na kontinentálny šampionát bojovať v kvalifikácii. V dvojzápase s Mexikom vonku dvakrát prehralo – 4 : 10 a 5 : 7, a nekvalifikovalo sa. Na kontinentálny šampionát v roku 2012, ktorý sa konal v Guatemale sa opäť muselo kvalifikovať v dvojzápase, tentoraz s Kanadu priamo v dejisku turnaja. V prvom zápase vyhralo 4 : 1, v druhom ale prehralo 2 : 6 a opäť na turnaj nepostúpilo. A kvalifikovať sa mu nepodarilo ani o 4 roky neskôr zo stredamerickej kvalifikácie.
V roku 2013 skončilo družstvo na futsalovom turnaji Stredoamerických hier na 4. priečke, v súboji o bronz vysoko prehralo s domácou Kostarikou.
Andrej Konstantinovič Lugovoj

KGB a privátna bezpečnostná služba

Lugovoj vyštudoval vojenskú akadémiu v Moskve a potom pracoval v 9. správe KGB, ktorá zabezpečovala ochranu ústavných činiteľov. Päť rokov pôsobil ako nižší a potom vyšší veliteľ tzv. Kremeľského pluku. V roku 1991 bol preložený do Federálnej ochrannej služby Ruskej federácie. Tam zaisťoval bezpečnosť významných osobností, ako bol premiér Jegor Gajdar, vedúci úradu prezidenta Sergej Filatov alebo minister zahraničných vecí Andrej Kozyrev.
Po odchode v roku 1996 pracoval v privátnej bezpečnostnej agentúre. Niekoľko rokov viedol ochranku súkromnej televízie ORT, ktorú vtedy kontrolovali Boris Berezovskij a Arkadij Patarkatsišvili. V roku 2004 bol ruským súdom odsúdený k dvom mesiacom väzenia, za účasť v úteku jedného z obvinených v kauze Aeroflot, v ktorej si roku 2001 vedenie spoločnosti Aeroflot v spojení s Borisom Berezovským prisvojil 252 miliónov dolárov z účtov spoločnosti.

Obvinenia z otravy Alexandra Litvinenka

V polovici októbra 2006 odletel do Londýna, kde sa následne niekoľkokrát spoločne s ďalším bývalým agentom KGB a dlhoročným priateľom Dmitrijom Kovtunom stretol s Alexandrom Litvinenkom, ktorý bol krátko po stretnutí hospitalizovaný v nemocnici a 23. novembra zomrel na otravu polóniom. V máji 2007 ho britská polícia obvinila z vraždy. a Británia oficiálne požiadala ruskú vládu o jeho vydanie. Ruská ústava však zakazuje ruských občanov vydať cudzím úradom.
Podľa tvrdenia Lugového pre ruský denník Kommersant začala ruská prokuratúra vlastné vyšetrovanie smrti Litvinenka, ale britské úrady údajne odmietli spolupracovať, odmietli umožniť výsluchy svedkov a nezaslali informácie o spôsobe smrti Litvinenka. Sám Lugovoj na tlačovej konferencii v Moskve akúkoľvek vinu odmietol a vyhlásil, že za smrť Litvinenka (a rady ďalších osôb zo svojho okolia) je údajne zodpovedný Boris Berezovskij.

Politická kariéra

V septembri 2007 Vladimir Žirinovskij oznámil, že Lugovoj bude kandidovať v parlamentných voľbách za krajne pravicovú a populistickú Liberálno-demokratickú stranu Ruska. V decembri 2007 bol za túto stranu zvolený za poslanca Štátnej dumy.
V marci 2015 mu ruský prezident Putin udelil medailu "za služby vlasti".
Plourac’h

Poloha

Obec má rozlohu 32,15 km². Najvyšší bod je položený 284 m n. m. a najnižší bod 125 m n. m.

Obyvateľstvo

Počet obyvateľov obce je 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peptid

Peptid je organická chemická zlúčenina, ktorá vzniká zlúčením viacerých  aminokyselín. Tie jednotlivé, v definovanom poradí (sekvencii) viazané aminokyseliny, sú pritom spojené do jedného nerozvetveného reťazca. Aminokyseliny v peptide sú navzájom pospájané amidovou väzbou. Kvôli veľkému významu peptidov v biochémii a organickej chémii je táto forma viazania nazývaná aj peptidová väzba. Ako peptidy označujeme relatívne krátke reťazce aminokyselín s 50 (vo všeobecnosti maximálne 100) aminokyselinami.

Charakteristika a nomenklatúra

Peptidy sa od bielkovín líšia iba veľkosťou. Delenie medzi peptidmi a bielkovinami nie je jednoznačné a je určené dohodou. Hranica je približne pri 100 aminokyselinách. V prírode vznikajúce peptidy sú tvorené prevažne prostredníctvom proteínovej biosyntézy. Informácia o sekvencii, čiže poradí aminokyselín, je kódované v DNA. Peptidy spĺňajú veľké množstvo funkcií. Ich funkčná charakteristika je pritom ale v prevažných prípadoch pochopená len sčasti. Sú známe príklady, v ktorých peptidy účinkujú ako hormóny, ďalšie vykazujú naopak pri zápaloch tlmiace alebo podporujúce účinky a ďalej sú známe aj antibiotické a antivirálne peptidy. Niektoré v potrave často sa vyskytujúce proteíny ako glutény, kazeíny alebo aj vo vajíčkach alebo špenáte nachádzajúce sa bielkoviny, môžu byť zažívacím procesom premenené na takzvané opioidné peptidy. Takéto peptidy na telo účinkujú podobným spôsobom ako morfín. Osoby, ktoré nie sú schopné opioidné peptidy ďalej zažívaním premeniť, môžu vyvinúť príznaky fyzickej alebo duševnej choroby.  Pojem peptid vytvoril Emilo Fischer (1906). Peptid bol zložený z peptónu, proteínovo odbúraných produktov pepsínu a koncovky z polysacharid vďaka analógii k ich výstavbe z monomérov.

Štruktúra

Pri kondenzácii aminokyselín reaguje karboxylová skupina jednej aminokyseliny formálne počas úniku vody s aminoskupinou druhej aminokyseliny na kyselinoamidové skupenstvo -CO-NH- (peptidová väzba). Voľnú aminoskupinu na jednom konci peptidu nazývame N-koniec a na druhom konci sa táto skupina nazýva C-koniec. Peptidová väzba nie je voľne otáčateľná, čo zohráva dôležitú úlohu v sekundárnej štruktúre proteínov.
Ploëzal

Poloha

Obec má rozlohu 26,24 km². Najvyšší bod je položený 94 m n. m. a najnižší bod 2 m n. m.

Obyvateľstvo

Počet obyvateľov obce je 1 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Landiras

Poloha

Obec má rozlohu 59,75 km². Najvyšší bod je položený 83 m n. m. a najnižší bod 13 m n. m.

Obyvateľstvo

Počet obyvateľov obce je 2 061 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benátsky záliv

Významné prístavy

K najvýznamnejším prístavom Benátskeho zálivu patrí okrem Benátok aj Terst, ktorý bol do roku 1918 súčasťou Rakúsko-Uhorska, kedy bol prezývaný oknom do sveta. Na chorvátskej strane sú to prístavy Pula a Rovinj na Istrijskom polostrove.
Ons-en-Bray

Poloha

Obec má rozlohu 13,95 km². Najvyšší bod je položený 233 m n. m. a najnižší bod 77 m n. m.

Obyvateľstvo

Počet obyvateľov obce je 1 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quemper-Guézennec

Poloha

Obec má rozlohu 23,08 km². Najvyšší bod je položený 98 m n. m. a najnižší bod 2 m n. m.

Obyvateľstvo

Počet obyvateľov obce je 1 096 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crécy-sur-Serre (obec)

Poloha

Obec má rozlohu 17,9 km². Najvyšší bod je položený 133 m n. m. a najnižší bod 57 m n. m.

Obyvateľstvo

Počet obyvateľov obce je 1 464 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jane's Addiction

Hudobný štýl a odkaz

Skupina Jane's Addiction bola jedným z priekopníkov alternatívneho metalu a je takto uvádzaná pre mainstreamové uvedenie alternatívnej hudobnej scény v 90. rokoch. Skupina vznikla z glam metalovej a gotickej scény, a jej hudba obsahuje prvky heavy metalu, punk rocku, folku, jazz fusion, funk rocku, psychedelického rocku a progresívneho rocku. Medzi ďalšie významné žánre, ktoré ovplyvnili skupinu sú heavy metal 70. rokov, art rock, post-punk a glam rock. Skupina je tiež často označovaná za "punk-funkovú" a "funk metalovú". Ich album Strays je označovaný za nu metalový, pričom skupina je pre tento žáner predchodcom.
Medzi skupiny, ktoré boli ovplyvnené hudobnou Jane's Addiction, patria Tool, Korn, The Smashing Pumpkins, Limp Bizkit, Candlebox, P.O.D., Oceansize, Paul Banks zo skupiny Interpol, Nothingface, Stabbing Westward, Incubus, System of a Down, Strapping Young Lad, and doubleDrive.
Montreuil-sur-Lozon

Poloha

Obec má rozlohu 6,45 km². Najvyšší bod je položený 107 m n. m. a najnižší bod 15 m n. m.

Obyvateľstvo

Počet obyvateľov obce je 305 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:CA

Kódy ISO 3166-2 pre Kanadu identifikujú 10 provincií a 3 teritóriá. Prvá časť (CA) je medzinárodný kód pre Kanadu, druhá časť pozostáva z dvoch písmen identifikujúcich provinciu alebo teritórium.

Zoznam kódov

CA-AB Alberta (Edmonton)
CA-BC Britská Kolumbia (British Columbia, Victoria)
CA-MB Manitoba (Winnipeg)
CA-NB New Brunswick (Fredericton)
CA-NL Newfoundland a Labrador (Newfoundland and Labrador, St. John's)
CA-NS Nové Škótsko (Nova Scotia, Halifax)
CA-NT Severozápadné teritóriá (Northwest Territories, Yellowknife)
CA-NU Nunavut (Iqaluit)
CA-ON Ontário (Ontario, Toronto)
CA-PE Ostrov Princa Edwarda (Prince Edward Island, Charlottetown)
CA-QC Quebec (Quebec City)
CA-SK Saskatchewan (Regina)
CA-YT Yukon (Yukon Territory, Whitehorse)
Merval

Poloha

Obec má rozlohu 3,36 km². Najvyšší bod je položený 180 m n. m. a najnižší bod 69 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hit Parader

Hit Parader je americký hudobný magazín zameraný predovšetkým na žánre hard rocku a heavy metalu. Časopis začal pôvodne vychádzať pod značkou Charlton Publications v r. 1943, ktorá ho v 80. rokoch predala. V súčasnosti vychádza pod hlavičkou Magna Publishing Group v mesačnej periodicite. Magazín vydal v minulosti mnoho „Top 100 zoznamov“, medzi ktoré spadali aj zoznamy najväčších metalových kapiel, gitaristov, spevákov, bubeníkov či basgitaristov.

Zaujímavosti

Hit Parader bol zmieňovaný aj v skladbe skupiny Guns N’ Roses „Get in the Ring“, ktorá ho kritizovala za „vydávanie klamstiev namiesto vecí, ktoré hovoríme“ a „ošklbávanie decák platiacich ťažko zarobené peniaze za čítanie o skupinách o ktorých nechceme počuť, vydávanie klamstiev, začínanie sporných diskusií.“
Pastuchov

Školstvo

V obci sa nachádza základná škola spojená s materskou školou. ZŠ navštevuje 111 žiakov (stav zo školského roku 2009/2010) v ôsmich triedach (dva ročníky na prvom stupni sú spojené), MŠ 23 žiakov (stav zo školského roku 2009/2010) v jednej spoločnej triede. Súčasná budova bola postavená v roku 1959.
Le Grand-Serre (obec)

Poloha

Obec má rozlohu 24,74 km². Najvyšší bod je položený 519 m n. m. a najnižší bod 329 m n. m.

Obyvateľstvo

Počet obyvateľov obce je 858 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Progress (kozmická loď)

Progress (po rusky Прогресс) je ruská nepilotovaná nákladná kozmická loď. Slúži na dopĺňanie zásob vo vesmírnej stanici ISS a v minulosti aj v staniciach Mir a Saľut. Výrobcom a prevádzkovateľom je NPO Energija <НПО Энергия> (teraz RKK Energija im. S. P. Koroľova), Kaliningrad (teraz Koroľov), Moskovskaja obl., RSFSR (SSSR).